A máltai győzelem napja szeptember 8-án a Máltai lovagrend győzelmét ünnepli az ottomán törökök felett Málta 1565-ös ostromában. A lovagrendnek 1523-ban el kellett hagynia Rodosz szigetén, korábbi központjukat, I. Szulejmán török szultán nyomására. Máltát 1530-ban V. Károly német-római császár és VII. Kelemen pápa ajándékaként vették birtokba. 1565-ben, több, mint három hónapi ostrom után, visszaverték Szulejmán hadseregének támadását és a lovagrend flottája jelentős részt vett ki később az 1571-es lepantói győzelemből.